Henricus rex iunior

Henricus rex iunior"Henricus tertius" apud Willelmum Neuburgensem, Historia rerum Anglicarum p. 235 HowlettAnglonormannice "Le giemble rei" in Histoire de Guillaume le Maréchal 1952 et alibi (natus die 28 Februarii 1155; die 11 Iunii 1183 mortuus) fuit filius Henrici II regis Angliae uxorisque eius Alienorae Aquitaniae. Fuit igitur frater natu maior Ricardi et Iohannis qui post patrem regnaverunt.

Die 2 Novembris 1160 Henricus Margaritam, principissam Francicae, uxorem duxit. Die 14 Iunii 1170 Westmonasterii manibus Rogeri archiepiscopi Eboracensis coronatus est, nolente archiepiscopo Cantuariensi Thoma Becket (qui mense Decembri eiusdem anni necatus erit).

Henricus subito dysenteria aegrotans iuxta Martellum anno 1183 mortuus est. Cadaver eius, quod ad Rothomagum ferebatur, a civibus Cenomanensibus raptum ibi sepultum est, sed mox a Rothomagensibus vindicatum et in hac urbe die 22 Iulii 1183 sepultum.Histoire de Guillaume le Maréchal 7157-7184; Chronicon Rotomagense ( vol. 18 p. 357); Gesta Regis Henrici Secundi vol. 1 p. 303 Stubbs Moriens Guillelmo Marescallo crucem a se susceptam tradidit, qui ob hanc rem peregrinationem ad Terram Sanctam annis 1184-1186 absolvit.Histoire de Guillaume le Maréchal 6891-6915, 7233-7301

"Inquietus ille puer" a Willelmo Neuburgensi nuncupatus est.Willelmus Neuburgensis, Historia rerum Anglicarum p. 234 Howlett Gualterus Map Henricum assimilat cum Philippo Flandrensi, qui "omnium huius temporis principum, excepto nostro, strenuissimus est armis et regimine, postquam Henricus rex iunior decessit ... cui nemo, Deo gratias! hodie par est."Gualterus Map, De nugis curialium 4.1

 Fontes de vita regis Henrici iunioris 
 Histoire de Guillaume le Maréchal 1952-7184
 Bertrandus de Born, "Mon chan fenisc ab dol et ab maltraire" (planctus)

 Notae 


 Bibliographia 
 Lindsay Diggelmann, "Marriage as Tactical Response: Henry II and the Royal Wedding of 1160" in English Historical Review vol. 119 (2004) pp. 954-964
 Elizabeth Hallam, "Henry (1155–1183)" in 
 Rita Lejeune, "Rôle littéraire de la famille d'Aliénor d'Aquitaine" in Cahiers de civilisation médiévale vol. 1 (1958) pp. 319-337
 O. H. Moore, The Young King, Henry Plantagenet (1155-1183). Columbi Ohii, 1925 (The Ohio State University Studies vol. 2 no. 12)
 Matthew Strickland, "On the Instruction of a Prince: the upbringing of Henry, the Young King" in Christopher Harper-Bill, Nicholas Vincent, edd., Henry II: new interpretations (Woodbridge: Boydell Press, 2007. ISBN 978-1-84383-340-6) pp. 184-214

 Nexus externi 


Categoria:Reges Angliae
Categoria:Nati 1155
Categoria:Mortui 1183
Categoria:Henricus II (rex Angliae)
Categoria:Plantagenistae